ງານວາງສະແດງຜົນງານ "5 ປີແຫ່ງຄວາມກ້າວໜ້າ" ໄດ້ໄຂຂຶ້ນຢູ່ຫໍວາງສະແດງປັກກິ່ງໃນຕອນເຊົ້າວັນທີ 25 ກັນຍານີ້, ທ່ານສີຈິ້ນຜິງ, ເລຂາທິການໃຫຍ່ສູນກາງພັກກອມມູນິດຈີນ, ປະທານປະເທດຈີນ, ປະທານຄະນະກຳມະການທະຫານສູນກາງຈີນ, ທ່ານຫຼີ້ເຄີ້ສຽງ, ກຳມະການປະຈຳກົມການເມືອງສູນກາງພັກ. ທ່ານຫຼຽວຢຸນຊ່ານ, ກຳມະການປະຈຳກົມການເມືອງສູນກາງພັກ, ເລຂາທິການຄະນະເລຂາສູນກາງພັກກອມມູນິດຈີນແລະຜູ້ນຳທ່ານອື່ນໆໃຫ້ກຽດເຂົ້າຮ່ວມ.
ທ່ານຫຼຽວຢຸນຊ່ານກ່າວວ່າ, ການທີ່ຈັດງານວາງສະແດງຜົນງານ "5 ປີແຫ່ງຄວາມກ້າວໜ້າ" ແມ່ນເນື້ອໃນສຳຄັນຂອງວຽກງານໂຄສະນາກອງປະຊຸມໃຫຍ່ຜູ້ແທນທົ່ວປະເທດຂອງພັກກອມມູນິດຈີນຄັ້ງທີ 19, ການວາງສະແດງທີ່ດີເທື່ອນີ້, ຈະເຮັດໃຫ້ພະນັກງານແລະປະຊາຊົນຈີນຮູ້ຈັກລະບົບການເມືອງທີ່ໜັກແໜ້ນພາຍໃຕ້ການນຳພາໂດຍພັກກອມມູນິດຈີນ. ພວກເຮົາຄວນຍົກຄັນທຸງສັງຄົມນິຍົມທີ່ມີສີສັນພິເສດແລະຍິ່ງໃຫຍ່ຂອງຈີນ, ເພື່ອຕ້ອນຮັບ ກອງປະຊຸມໃຫຍ່ຜູ້ແທນທົ່ວປະເທດຂອງພັກກອມມູນິດຈີນຄັ້ງທີ 19 ດ້ວຍຜົນງານທີ່ດີເດັ່ນ.